wannaphong/clean_thaiwikipedia huggingface dataset:
# ไคโอะ ฟีลีปี กอนซัลเวซ
ไคโอะ ฟีลีปี กอนซัลเวซ หรือ ไคโอะ (เกิดวันที่ 6 กรกฎาคม ค.ศ. 1987 ณ กูรีชีบา) เป็นนักฟุตบอลอาชีพชาวบราซิล เขาเคยลงเล่นให้กับบุรีรัมย์ ยูไนเต็ดในไทยลีก

 สโมสรอาชีพ 
สโมสรแรกของเขาคือ Campeonato Paranaense เขาลงเล่นนัดแรกในชัยชนะเหนือ Iraty 2-1 เมื่อวันที่ 21 มกราคม ค.ศ. 2007 ต่อมาวันที่ 4 มิถุนายน ค.ศ. 2013 ไคโอะย้ายไป Al Wasl ในยูเออีโปร-ลีก ก่อนที่จะย้ายไปสโมสรฟุตบอลโยโกฮามะที่ประเทศญี่ปุ่น และในปี ค.ศ. 2015 ไคโอะย้ายไปร่วมทีมซูว็อนซัมซุงบลูวิงส์ในเคลีกคลาสสิก

 บุรีรัมย์ ยูไนเต็ด 
เดือนมกราคม ค.ศ. 2016 ไคโอะย้ายไปร่วมทีมบุรีรัมย์ ยูไนเต็ด สโมสรในไทยลีก เขาทำประตูแรกให้กับสโมสรในนัดที่บุรีรัมย์บุกชนะพัทยา ยูไนเต็ด 3-1 เมื่อวันที่ 2 เมษายน จบฤดูกาล 2016 เขาทำประตูให้กับบุรีรัมย์ได้ทั้งหมด 14 ประตู แบ่งเป็นในลีก 5 ประตู ในลีกคัพ 6 ประตู และในเอฟเอคัพ 3 ประตู อย่างไรก็ตามในช่วงต้นฤดูกาลถัดมา ไคโอะก็ได้แยกทางกับสโมสรในที่สุด

 เกียวโต ซังงะ 
ในเดือนกรกฎาคม ค.ศ. 2018 ไคโอะย้ายไปร่วมทีมเกียวโต ซังงะในเจลีก ดิวิชัน 2
# กฤปาจารย์
กฤปะ (,) เป็นตัวละครฝ่ายชายใน มหากาพย์มหาภารตะ เป็นอาจารย์ของพวกปาณฑพและพวกเการพ เป็นพี่ชายของนางกฤปิ ซึ่งเป็นภรรยาของ โทรณาจารย์ ซึ่งตัวเขานั้นเป็นอาจารย์สอนวิชากับเหล่าพวกปาณฑพและเการพในช่วงแรก ๆ ก่อนที่โทรณาจารย์จะเข้ามาช่วยสอนในภายหลัง

ในสงครามทุ่งกุรุเกษตร กฤปาจารย์เป็น 1 ในแม่ทัพคนสำคัญของเหล่าเการพคนสำคัญของเการพได้แก่ โทรณาจารย์ ทุรโยธน์ ทุหศาสัน กฤปาจารย์ อัศวัตถามา ชัยทรัถ ศกุนิ กฤตวรมา และท้าวศัลยะ  และยังเป็น 1 ใน 3 ของเหล่าเการพที่รอดชีวิตจากสงครามครั้งนี้ (อีก 2 คนคือ อัศวัตถามา และ กฤตวรมัน)อัศวัตถามา กฤปาจารย์ กฤตวรมา เป็นแม่ทัพฝ่ายเการพสามคนที่รอดชีวิต หลังจากสงคราม กฤปาจารย์กลับมาดำรงตำแหน่งอาจารย์ประจำราชสำนักหัสตินาปุระ (กุลคุรุ) ตามเดิม
# ฟลอร็องต์ ซีนามา ปงโกลล์
ฟลอร็องต์ สเตฟาน ซีนามา ปงโกลล์ (เกิด 20 ตุลาคม 1984) นักฟุตบอลอาชีพชาวฝรั่งเศส เคยลงเล่นกับทีมชัยนาท ฮอร์นบิล ในศึกไทยลีกรวมทั้งสิ้น 3 ฤดูกาลระหว่างปี 2016 - 2018

ปงโกลล์เข้าร่วมทีมชัยนาท ฮอร์นบิลในเลก 2 ของฤดูกาล 2016 แม้สโมสรต้องตกชั้นไปในไทยลีก 2 แต่ในปี 2017 ปงโกลล์มีส่วนสำคัญที่นำชัยนาท ฮอร์นบิล ครองแชมป์ไทยลีก 2 และเลื่อนชั้นมาสู่ลีกสูงสุดอีกครั้งภายในปีเดียว และในฤดูกาล 2018 ปงโกลล์ขยับตำแหน่งตัวเองลงมาเป็นกองกลางเพื่อช่วยทีมงานเลี้ยงย่อมเลิกรา นกใหญ่แถลงแยกทาง"ปงโกลล์"
 อ้างอิง
# Exponential Search
เป็นอัลกอริธึมสร้างโดยJon Bentley and Andrew Chi-Chih Yao ในปี 1976 เพื่อค้นหาเรียงลำดับมากมายหรือไม่มีที่สิ้นสุด วิธีการคือ ประกอบด้วยสองขั้นตอน ขั้นตอนแรกกำหนดช่วงที่คีย์การค้นหาจะอยู่ถ้าอยู่ในรายการ ในขั้นตอนที่สองจะมีการค้นหาแบบไบนารีในช่วงนี้ ในขั้นตอนแรกสมมติว่ารายการถูกเรียงลำดับจากน้อยไปมากอัลกอริทึมจะค้นหาเลขยกกำลังแรก i ซึ่งมีค่ามากกว่า 2i มากกว่าคีย์การค้นหา ค่านี้ 2i กลายเป็นขีดจำกัด สำหรับการค้นหาแบบไบนารีด้วยที่ 2, 2i - 1 ซึ่งเป็นขอบเขตล่างสำหรับการค้นหาแบบไบนารี

 การนำ Exponential Search ไปใช้งานในภาษาPython 
ตัวอย่างภาษาไพทอนdef binarySearch(arr, l, r, x):
    if r >= l:
        mid = l + (r-l) / 2
         
        if arr[mid] == x:
            return mid
        
        if arr[mid] > x:
            return binarySearch(arr, l, 
                                mid - 1, x)
         
        return binarySearch(arr, mid + 1, r, x)
         
    return False

def exponentialSearch(arr, x):

    n = len(arr)
    if arr[0] == x:
        return 0
         
    i = 1
    while i < n and arr[i] <= x:
        i = i * 2
     
    return binarySearch(arr, i / 2, min(i, n), x)
     
 
arr = [1,3,4,5,13,20,25,40,42,44,53]
x = 13
result = exponentialSearch(arr, x)
print (result)
# คิม ซึง-ย็อง
คิม ซึง-ย็อง (เกิดวันที่ 14 มีนาคม ค.ศ. 1985) เป็นนักฟุตบอลอาชีพชาวเกาหลีใต้ ปัจจุบันลงเล่นในตำแหน่งกองหน้าให้สโมสรฟุตบอลคังว็อน เขายังเคยเล่นให้แก่สโมสรในจีน ญี่ปุ่น ออสเตรเลีย และไทย

คิม ซึง-ย็อง เคยเข้ามาเล่นฟุตบอลในประเทศไทยเมื่อช่วงฤดูกาล 2016 โดยย้ายมาร่วมทีมบุรีรัมย์ ยูไนเต็ด เมื่อเดือนกุมภาพันธ์ ค.ศ. 2016 ด้วยสัญญา 1 ปี เขาทำประตูแรกให้แก่สโมสรในนัดที่บุรีรัมย์บุกไปชนะแบงค็อก ยูไนเต็ด 5-3 เมื่อวันที่ 6 มีนาคม เขาทำประตู 3 ประตูให้แก่บุรีรัมย์ในช่วงเลกแรก ต่อมาในเลกที่สองของฤดูกาล 2016 สุพรรณบุรียืมตัวคิมด้วยสัญญา 6 เดือน และในช่วงปลายปี 2016 คิมย้ายกลับประเทศบ้านเกิด ไปร่วมทีมคังว็อนด้วยสัญญา 2 ปี

 เกียรติประวัติ 
อุลซันฮุนได
 เอเอฟซีแชมเปียนส์ลีก (1): 2012

 ทีมชาติ 
 ฟุตบอลเอเชียเยาวชนอายุไม่เกิน 19 ปี : 2004
# ครีบหลัง
ครีบหลัง คือครีบที่อยู่ด้านหลังของสัตว์น้ำทั้งในน้ำเค็มและน้ำจืดเช่นปลา,วาฬและโลมารวมถึงสัตว์เลื้อยคล้านใต้ทะเลจำพวกอิกทิโอซอร์ (ichthyosaur) ด้วย สปีชีส์ส่วนใหญ่จะมีครีบหลังเพียงครีบเดี่ยวแต่บางชนิดก็มีสองถึงสาม

นักชีววิทยาสัตว์ป่ามักใช้ลักษณะและรูปแบบของครีบนี้ในการจำแนกสายพันธุ์

 ประโยชน์ 
ครีบหลังมีจุดประสงค์หลักคือใช้เพื่อการทรงตัวและใช้ป้องกันไม่ให้พวกมันควงสว่านในขณะที่ว่ายน้ำ แต่บางชนิดได้ปรับครีบหลังของพวกมันเพื่อใช้ในประโยชน์อื่น ๆ เช่นปลาแสงอาทิตย์ใช้ครีบหลังและครีบก้นในการว่ายน้ำ ปลาตกเบ็ดได้พัฒนาครีบหลังของมันให้เป็บติ่งเนื่อเรืองแสงที่คล้ายเบ็ดตก (esca) เพื่อใช้ล่อเหยื่อ บางชนิดพัฒนาให้มีเงี่ยงที่มีพิษเช่นปลาฉลามพอร์ตแจ็กสัน

วงศ์ปลากระโทงมีครีบหลังที่โดดเด่นเหมือนกับปลาทูน่า, วงศ์ปลาอินทรีและปลาแมกเคอเรล วงศ์ปลากระโทงจะเร่งสปีดการว่ายน้ำของตัวเองโดยการหดครีบหลังของมันลงบนร่องที่อยู่บนร่างกายของพวกมันAquatic Life of the World pp. 332–333, Marshall Cavendish Corporation, 2000. .และด้วยรูปร่าง, ขนาดและสีของครีบหลังที่แตกต่างกันตามชนิดของปลากระโทงทำให้นี้วิธีง่าย ๆ ที่ใช้ในการระบุชนิดของปลากระโทง ครีบหลังของพวกมันมักเก็บอยู่ในร่องตลอดเวลาพวกมันจะแพร่ครีบหลังของมันขึ้นก็ต่อเมือใช้ในขณะกวาดต้อนฝูงปลาขนาดเล็กDement J Species Spotlight: Atlantic Sailfish (Istiophorus albicans) littoralsociety.org. Retrieved 1 April 2012.
# ศาลทหารระหว่างประเทศสำหรับตะวันออกไกล
ศาลทหารระหว่างประเทศสำหรับตะวันออกไกล  หรือเรียก การพิจารณาคดีกรุงโตเกียว  หรือ ศาลอาชญากรรมสงครามกรุงโตเกียว  เป็นศาลทหารซึ่งประชุมกันเมื่อวันที่ 29 เมษายน ค.ศ. 1946 เพื่อพิจารณาคดีผู้นำจักรวรรดิญี่ปุ่นฐานอาชญากรรม "ระดับเอ" ซึ่งสงวนไว้สำหรับผู้มีส่วนในการสมคบร่วมเพื่อเริ่มและก่อสงคราม

ผู้นำทางทหารและการเมืองญี่ปุ่น 28 คนถูกตั้งข้อหาก่อสงครามรุกราน และรับผิดชอบต่ออาชญากรรมสงครามตามปกติ ส่วนกำลังพลระดับล่างอีกกว่า 5,700 คนถูกตั้งข้อหาอาชญากรรมสงครามตามปกติในการพิจารณาแยกต่างหากซึ่งมีประชุมในประเทศออสเตรเลีย จีน ฝรั่งเศส เนเธอร์แลนด์ ฟิลิปปินส์ สหราชอาณาจักรและสหรัฐ ข้อกล่าวหาครอบคลุมอาชญากรรมหลายฐานตั้งแต่การละเมิดเชลย การข่มขืนกระทำชำเรา ทาสทางเพศ ทรมาน ปฏิบัติต่อกรรมกรอย่างเลว ประหารชีวิตโดยไม่มีการพิจารณาคดี และทดลองทางการแพทย์อย่างไม่มีมนุษยธรรม ประเทศจีนจัด 13 ศาล ทำให้มีการพิพากษาลงโทษ 504 คน ในจำนวนนี้ประหารชีวิต 149 คน

สมเด็จพระจักรพรรดิฮิโรฮิโตะแห่งญี่ปุ่นและพระบรมวงศานุวงศ์ญี่ปุ่นทุกพระองค์ เช่น นายทหารอาชีพ เจ้าชายยาซูฮิโกะ อาซากะ ไม่ถูกดำเนินคดีบานเกี่ยวข้องกับอาชญากรรมทั้งสามหมวด เฮอร์เบิร์ต บิกซ์ (Herbert Bix) อธิบายว่า "ทั้งรัฐบาลทรูแมนและพลเอกแมคอาร์เธอร์เชื่อว่าการปฏิรูปยึดครองจะนำไปปฏิบัติได้อย่างราบรื่นหากพวกเขาใช้จักรพรรดิฮิโรฮิโตะเพื่อสร้างความชอบธรรมซึ่งการเปลี่ยนแปลงของพวกเขา" ผู้ต้องสงสัย 50 คน เช่น โนบูซูเกะ คิชิ ซึ่งต่อมาเป็นนายกรัฐมนตรี และโยชิซูเกะ ไอกาวะ ประธานนิสสัน ถูกตั้งข้อหาแต่ได้รับการปล่อยตัวใน ค.ศ. 1947 และ 1948 ชิโระ อิชิอิได้รับความคุ้มกันโดยแลกลับข้อมูลที่รวบรวมจากการทดลองต่อเชลยมีชีวิตของเขา

ศาลฯ ปิดการประชุมเมื่อวันที่ 12 พฤศจิกายน ค.ศ. 1948
# สทูจซอร์ต
สทูจซอร์ต  การจัดเรียงเป็นขั้นตอนการเรียงลำดับแบบทวนซ้ำ (recursive sorting algorithm) โดยมีความซับซ้อนเวลา  และ Stooge Sort เป็นการจัดเรียงข้อมูลของอาเรย์ จากน้อยไปมาก ซึงมีประสิทธิต่ำมากเมื่อเปรียบกับ Merge sort และ Bubble sort เพราะว่า

Stooge sort ซึ่งเขียนแบบ recursive แต่ทำงานช้ากว่าแบบ Merge sort แต่โค้ดของ Stooge sort สั้นกว่ามาก
Stooge sort ทำงานคล้าย ๆ แบบ Bubble sort ซึ่ง Stooge sort ทำงานช้ากว่า

 กระบวนการวิเคราะห์ 

 หาความยาวของอาเรย์
 เลขที่มีค่ามากซึ่งอยู่ด้านซ้าย ให้สลับค่าที่น้อยกว่าซึ่งอยู่ด้านขวา
 ตรวจสอบว่ามีค่า array เหลืออยู่หรือไม่
 ถ้ามี หาตำแหน่งด้านใช้สูตร t = (j-i+1)//3
 เขียนแบบ recursive

 ตัวอย่างโค้ด 
 function stoogesort(array L, i = 0, j = length(L)-1){
     if L[i] > L[j] then
         L[i] ↔ L[j]
     if (j - i + 1) > 2 then
         t = (j - i + 1) / 3
         stoogesort(L, i  , j-t)
         stoogesort(L, i+t, j )
         stoogesort(L, i  , j-t)
     return L
 }

 ตัวอย่างโค้ด ไพธอน 
def stoogesort(array, left, array_len):
    if array_len is None:
        array_len = len(array) - 1

    if array[array_len] < array[left]:
        array[left] , array[array_len] = array[array_len] , array[left]
        #print(array)

    if array_len - left > 1:
        pos = (array_len - left + 1) // 3
        stoogesort(array, left, array_len - pos) ; stoogesort(array, left + pos, array_len) ; stoogesort(array, left , array_len //2)
        #print(array)
    return array

 ข้อดีและข้อเสีย 
ข้อดี ใช้กระบวนการคิดน้อย และโค้ดมีลักษณะสั้น ไม่ซับซ้อน
ข้อเสีย ที่การทำงานช้าเพราะว่า มีการเรียงค่าเสร็จแล้วแต่ยังทำงานต่อกว่าจะครบจำนวนของค่าตัวเองจนหมด
# เอมิเลียโน อัลฟาโร
เอมิเลียโน อัลฟาโร โตสคาโน (เกิดวันที่ 28 เมษายน ค.ศ. 1988) เป็นนักฟุตบอลอาชีพชาวอุรุกวัย ปัจจุบันลงเล่นให้กับสโมสรฟุตบอลปูเนซิตีจากประเทศอินเดีย เขามีฉายาว่า El Picaro ซึ่งแปลว่า โจร ในภาษาอิตาลี (cf. Picaresque novel)http://www.laoraldeportiva.com.uy/emiliano_alfaro_nacional_liverpool.html

อัลฟาโรเคยย้ายมาอยู่กับบุรีรัมย์ ยูไนเต็ด ระยะสั้น ๆ ในช่วงต้นปี ค.ศ. 2016 แต่เนื่องจากอาการบาดเจ็บ ทำให้เขาไม่ได้ลงเล่นเลย และถูกยกเลิกสัญญาก่อนที่ไทยลีกจะเปิดฤดูกาล

 เกียรติประวัติ 
 สโมสร 
ลิเวอร์พูล (มอนเตวิเดโอ)
Uruguayan Segunda División (1): 2014–15

 บุคคล 
 ผู้ทำประตูสูงสุดใน Uruguayan Segunda División  (1): 2014–15
# รายชื่อศูนย์การค้าและห้างสรรพสินค้าของกลุ่มเซ็นทรัล
รายชื่อศูนย์การค้าและห้างสรรพสินค้าที่บริหารงานโดย บริษัท กลุ่มเซ็นทรัล จำกัด และบริษัทในเครือ
 ศูนย์การค้า 
 ศูนย์การค้าที่บริหารงานโดย บริษัท เซ็นทรัลพัฒนา จำกัด (มหาชน)
# การประชุมมหาเอเชียบูรพา
การประชุมมหาเอเชียตะวันออก(大東亜会議 Dai Tōa Kaigi)  เป็นการประชุมสุดยอดระดับนานาชาติที่ถูกจัดขึ้นในกรุงโตเกียว ตั้งแต่วันที่ 5 ถึง 6 พฤศจิกายน ค.ศ. 1943 ซึ่งจักรวรรดิญี่ปุ่นได้เป็นเจ้าภาพในฐานะนักการเมืองชั้นนำของสมาชิกต่างๆในวงไพบูลย์ร่วมแห่งมหาเอเชียบูรพา เหตุการณ์นี้ยังได้ถูกเรียกว่า การประชุมโตเกียว

การประชุมครั้งนี้ได้กล่าวถึงประเด็นสำคัญไม่กี่เรื่องในสาระเนื้อหา แต่มีจุดมุ่งหมายตั้งแต่เริ่มต้นคือการโฆษณาชวนเชื่อเพื่อแสดงให้เห็นถึงความมุ่งมั่นของญี่ปุ่นในอุดมการณ์รวมกลุ่มเอเชีย (Pan-Asianism) และได้เน้นบทบาทของตนในฐานะผู้"ปลดปล่อย"ของเอเชียจากลัทธิอาณานิคมจากตะวันตก
# เวสลีย์ สมิธ อัลวีส เฟย์โตซา
เวสลีย์ สมิธ อัลวีส เฟย์โตซา (เกิดวันที่ 21 เมษายน ค.ศ. 1992) หรือ เวสลีย์ เป็นนักฟุตบอลชาวบราซิล ปัจจุบันลงเล่นให้กับสโมสรฟุตบอลอินชอนยูไนเต็ด

เวสลีย์เคยเล่นให้กับสโมสรในไทยลีกอย่างบุรีรัมย์ ยูไนเต็ด โดยย้ายเข้ามาเมื่อเดือนมีนาคม ค.ศ. 2016 แต่ผลงานของเขากลับไม่ค่อยโดดเด่นนัก เขาทำประตูในลีกไม่ได้ จนในช่วงเลกที่สองของฤดูกาล 2016 เวสลีย์ถูกปล่อยยืมตัวให้กับโชนัน เบลมาเร สโมสรจากเจลีก และในช่วงต้นปี ค.ศ. 2017 เขาได้กลับไปค้าแข้งในประเทศเกาหลีใต้อีกครั้ง ด้วยการย้ายไปร่วมทีมอินชอนยูไนเต็ด
# แบร์รี วิลเลียมส์
แบร์รี วิลเลียมส์ (6 มกราคม ค.ศ. 1939 – 23 เมษายน ค.ศ. 2018) เป็นโค้ชนักฟุตบอลชาวอังกฤษ เป็นผู้จัดการให้กับซัตตัน ยูนิเต้ท เอฟซี ในช่วงคริสตทศวรรษที่ 1980 และเป็นผู้จัดการให้กับทีมฟุตบอลหญิงอังกฤษ ระหว่างปี ค.ศ. 1991
# คเวโต เพรทนาร์
คเวโต เพรทนาร์ (27 มกราคม ค.ศ. 1957 – 25 เมษายน ค.ศ. 2018) เป็นนักฮอกกี้น้ำแข็งชาวสโลวีเนีย เคยเข้าร่วมการแข่งขันฮอกกี้น้ำแข็ง ในโอลิมปิกฤดูหนาว 1984 ที่เมืองซาราเยโว

เพรทนา เสียชีวิตเมื่อวันที่ 25 เมษายน ค.ศ. 2018 ด้วยวัย 61 ปีUmrl je nekdanji hokejski zvezdnik Cveto Pretnar (in Slovene)
# ดาบแห่งสตาลินกราด
ดาบแห่งสตาลินกราด เป็นดาบยาวประดับด้วยเพชรพลอยโดยเฉพาะและคำจารึกไว้โดยพระบัญชาของสมเด็จพระเจ้าจอร์จที่ 6 แห่งสหราชอาณาจักรเพื่อเป็นสัญลักษณ์แห่งความเคารพจากประชาชนชาวอังกฤษต่อโซเวียตที่ป้องกันเมืองในช่วงยุทธการที่สตาลินกราด เมื่อวันที่ 29 พฤศจิกายน ค.ศ. 1943 ได้ถูกนำเสนอมอบให้แก่จอมพล โจเซฟ สตาลิน โดยนายกรัฐมนตรีแห่งสหราชอาณาจักร วินสตัน เชอร์ชิล ในพิธีช่วงบ่ายในช่วงการประชุมเตหะรานในการปรากฏตัวของประธานาธิบดีแห่งสหรัฐ แฟรงกลิน ดี. โรสเวลต์ และทหารกองเกียรติยศ

ดาบแห่งสตาลินกราดนำเสนออย่างเป็นทางการในขณะที่ผู้นำทั้งสามสามกำลังพบกันที่สถานทูตโซเวียตในการประชุมกรุงเตหะรานในเดือนพฤศจิกายน 1943 ซึ่งเป็นแผนสุดท้ายสำหรับการวางแผนสำหรับปฏิบัติการโอเวอร์ลอร์ดPaul D. Mayle (1987), Eureka Summit: agreement in principle and the Big Three at Tehran, 1943, University of Delaware Press, pp. 89-90 .

หลังจากล่าช้าสามชั่วโมง เหล่าผู้นำและผู้แทนของพวกเขาได้รวมตัวกันในห้องประชุมใหญ่ของสถานทูตโดยมีทหารกองเกียรติยศอังกฤษและโซเวียตซึ่งอยู่ด้านข้างของห้องโถง วินสตัน เชอร์ชิลล์สวมชุดเครื่องแบบทหารรักษาการณ์ของกองทัพอากาศสีฟ้าและวงดุริยางค์กองทัพโซเวียตเล่น "ก็อดเซฟเดอะคิง" และ "แองเตอร์นาซิอองนาล" เชอร์ชิลนำดาบจากพลโทชาวอังกฤษและหันไปหาสตาลินและกล่าวว่า "ฉันได้รับมอบอำนาจให้มอบดาบแห่งเกียรติยศนี้เพื่อเป็นการแสดงความเคารพต่อชาวอังกฤษ" สตาลินจูบที่ฝักและขอบคุณ จากนั้นเขาก็เสนอดาบเพื่อให้โรสเวลต์ดู โรสเวลต์จับใบมีดและยกมันขึ้นมาและกล่าวว่า "แท้จริงแล้วพวกเขามีหัวใจของเหล็ก" 

ในตอนท้ายของพิธีสตาลินส่งดาบมอบให้กับเพื่อนที่เก่าแก่และซื่อสัตย์ที่สุดคนหนึ่งของเขาจอมพล คลีเมนต์ โวโรชีลอฟ เขาได้รับดาบจากสตาลินแต่แล้วโวโรชีลอฟจับดาบผิดด้านทำให้ดาบหลุดจากฝักตกลงบนนิ้วเท้าของสตาลินต่อหน้าสามผู้นำมหาอำนาจWinston Churchill, Closing the Ring, Vol. 5, p. 321.

 ลักษณะ 
ดาบแห่งสตาลินกราด มีลักษณะเป็นดาบสองคมสองข้างซึ่งมีความยาวประมาณสี่ฟุตและมีทับทิมแบบทึบเงิน จารึกด้วยกรดในภาษารัสเซียและภาษาอังกฤษอ่านว่า:
"ГРАЖДАНАМ СТАЛИНГРАДА • КРЕПКИМ КАК СТАЛЬ • ОТ КОРОЛЯ ГЕОРГА VI • В ЗНАК ГЛУБОКОГО ВОСХИЩЕНИЯ БРИТАНСКОГО НАРОДА"
เพื่อประชาชนที่หัวใจเข้มแข็งดั่งเหล็กกล้าแห่งสตาลินกราด • ของขวัญจากพระเจ้าจอร์จที่ 6 • ในสัญลักษณ์แห่งความเคารพของประชาชนบริเตน
 อ้างอิง
# ดานีลู ซีรีนู จี โอลีเวย์รา
ดานีลู ซีรีนู จี โอลีเวย์รา (เกิดวันที่ 11 พฤศจิกายน ค.ศ. 1986) เป็นนักฟุตบอลอาชีพชาวบราซิล ปัจจุบันลงเล่นให้กับสโมสร Budapest Honvéd เขาเคยอยู่กับหลายสโมสรจากหลายประเทศ ซึ่งเขาเคยอยู่ที่ประเทศไทยด้วย

เขาเคยอยู่กับบุรีรัมย์ ยูไนเต็ด ในช่วงเวลาสั้น ๆ ตั้งแต่ปลายปี ค.ศ. 2015 - ต้นปี ค.ศ. 2016 ก่อนที่จะถูกยกเลิกสัญญา เขาจึงย้ายไปร่วมทีมเชียงราย ยูไนเต็ด ในเดือนมีนาคม ค.ศ. 2016 เขาทำประตูให้กับสโมสรได้ 4 ประตู ก่อนที่จะแยกทางกับสโมสรเมื่อช่วงกลางปีเดียวกัน
# พลังงานแสงอาทิตย์ในประเทศไทย
พลังงานแสงอาทิตย์ในประเทศไทย ได้ตั้งเป้าไว้ว่าจะมีถึง 6,000 MW หรือ 6 GW ภายในปี 2036.
ในปี 2013 กำลังการผลิตไฟฟ้าโซลาร์เซลล์เพิ่มขึ้นเป็นเท่าตัวและมีถึง 704 MW ในสิ้นปี.
ปลายปี 2015 มีความจุทั้งหมด 2,500-2,800 MW หรือ 2.5-2.8 GW ประเทศไทยมีกำลังการผลิตพลังงานจากแสงอาทิตย์มากกว่าทุกประเทศในเอเชียตะวันออกเฉียงใต้รวมกัน

ประเทศไทยมีศักยภาพในด้านพลังงานแสงอาทิตย์ โดยเฉพาะทางใต้และเหนือของภาคตะวันออกเฉียงเหนือของจังหวัดอุดรธานี และบางบริเวณพื้นที่ในภาคกลาง ประมาณ 14.3% ของประเทศมีการรับพลังงานแสงอาทิตย์ได้ประมาณ 19-20 MJ/ตารางเมตร/วัน ในขณะที่ 50% ของประเทศได้รับประมาณ 18-19 MJ/ตารางเมตร/วัน ถ้าเป็นในแง่ของศักยภาพ ประเทศไทยยังล้าหลังกว่าประเทศสหรัฐอเมริกา แต่นำหน้าประเทศญี่ปุ่นอยู่

ลพบุรีโซลาร์ที่มีกำลังการผลิต 84 MW สร้างเสร็จสมบูรณ์ในเดือนพฤษภาคม ปี 2013 บริษัทพลังงานแสงอาทิตย์เยอรมณี Conergy เซ็นสัญญากับ Siam Solar Energy เพื่อสร้างแผงโซลาร์ 10.5 MW 3 แผงเพิ่มขึ้นมาจาก 2 แผงที่ยังอยู่ในระหว่างการสร้างตั้งแต่ฤดูใบไม้ร่วงในปี 2012

 แบบแผนการซื้อ 
ในปี 2015 คณะกรรมการกำกับกิจการพลังงานแห่งประเทศไทย(ERC) ได้ประกาศแนวปฏิบัติใหม่สำหรับการซื้อไฟฟ้าจาก ground-mounted solar projects ทดแทนแบบแผน “adder” ด้วยแบบแผน “feed-in-tariff”(FiT) แนวปฏิบัติใหม่นี้มุ่งที่จะฟิ้นฟูการลงทุนในโครงการพลังงานทดแทนของประเทศไทยหลังจากเงียบหายไปตั้งแต่ปี 2014 มีมากกว่า 100 โครงการที่มีความจุรวมกว่า 1,000 MW ที่ยังไม่ได้รับการยอมรับภายในเงื่อนไขแบบแผน adder และ feed-in-tariff

 สถิติ 
 รังสีแสงอาทิตย์ในกรุงเทพมีค่าเฉลี่ย 5.04 ชั่วโมงต่อวัน
+การติดตั้งแผงโซล่าเซลล์Yearความจุสะสม (MWp)การติดตั้งประจำปี  (MWp) On-grid Off-grid ทั้งหมด  On-grid  Off-gridทั้งหมด 2005 1.77  22.11  23.88  0.01  13.04  13.05 2006 1.86  28.66  30.52  0.09  6.55  6.64 2007 3.61  28.90  32.51  1.74  0.24  1.98 2008 4.06  29.34  33.39  0.45  0.44  0.89 2009 13.67  29.49  43.17  9.62  0.16  9.77 2010 19.57  29.65  49.22  5.89  0.16  6.05 2011 212.80  29.88  242.68  193.23  0.23  193.46 2012 357.38  30.19  387.57  144.89  0.15  145.04 2013 794.07  29.73  823.80  436.69  -0.45a  436.24 2014 1,268.77  229.73  1,298.51  474.71  0  474.71 2015b 1,299.62  230.03  1,329.65   722  0.29  31.15แหล่งที่มา: IEA-PVPS, Annual Report 2015 (AR2015)IEA-PVPS, Annual Report 2015 (AR2015), p. 105, 27 May 2016
Notes:

 a Some of the off-grid systems were dismantled.
 b ข้อมูลเบื้องต้นของเดือนตุลาคม ปี 2015.
# เดวิด อิสตัน
เดวิด อิสตัน (24 มิถุนายน ค.ศ. 1917 – 19 กรกฎาคม ค.ศ. 2014) เกิดที่เมืองโทรอนโต ประเทศแคนาดา เป็นนักรัฐศาสตร์ชาวอเมริกัน เป็นศาสตราจารย์ สาขารัฐศาสตร์ แห่งมหาวิทยาลัยชิคาโก

เป็นหัวแถวของนักพฤติกรรมศาสตร์ และนักหลังพฤติกรรมศาสตร์ ในการอธิบายเกี่ยวกับรัฐศาสตร์ ระหว่างปี ค.ศ. 1950–1970 เดวิด อีสตันได้รับการนิยมเป็นอย่างกว้างในการใช้นิยามการเมืองในการจัดสรรอำนาจของสังคม เขามีชื่อเสียงจากการคิดค้นทฤษฎีระบบเพื่อศึกษารัฐศาสตร์ วิเคราะห์นโยบายJohn G. Gunnell, "The Reconstitution of Political Theory: David Easton, Behavioralism, and the Long Road to System," Journal of the History of the Behavioral Sciences (2013) 49#2 pp 190-210.

 หนังสือ 

 1951, The Decline of Modern Political Theory, in Journal of Politics 13.
 1953, The Political System. An Inquiry into the State of Political Science, New York: Knopf.
 1957, An Approach to the Analysis of Political Systems, in World Politics 9.
 1965, A Framework for Political Analysis, Englewood Cliffs: Prentice-Hall.
 1965, A Systems Analysis of Political Life, New York: Wiley.
 1966, Varieties of Political Theory, (Ed.), Englewood Cliffs.
 1969, Children in the Political System - Origins of Political Legitimacy, (with Jack Dennis), McGraw-Hill.
 1990, The Analysis of Political Structure, New York: Routledge.
 1991, Divided Knowledge: Across Disciplines, Across Cultures, (Ed. with C. Schelling).
 1991, The Development of Political Science: A Comparative Survey, (Ed. with J. Gunnell, and L. Graziano), New York: Routledge.
 1995, Regime and Discipline: Democracy and the Development of Political Science, (Ed. with J. Gunnell and M. Stein).
# แฮโรลด์ ลาสเวลล์
แฮโรลด์ ลาสเวลล์ (13 กุมภาพันธ์ ค.ศ. 1902 – 18 ธันวาคม ค.ศ. 1978) เป็นนักรัฐศาสตร์ชั้นนำชาวอเมริกัน เป็นนักศึกษาปริญญาเอกแห่งมหาวิทยาลัยชิคาโก และเป็นศาสตราจารย์กฎหมายแห่งมหาวิทยาลัยเยล เป็นประธานสมาคมรัฐศาสตร์ (APSA) Book Review, 44 PSYCHIATRIC Q. 167, 167 (1970).

 ผลงาน 

 Propaganda Technique in the World War (1927; Reprinted with a new introduction, 1971)
  Psychopathology and Politics, (1930; reprinted, 1986)
 World Politics and Personal Insecurity (1935; Reprinted with a new introduction, 1965)
 Politics: Who Gets What, When, How (1936)
 "The Garrison State" (1941)
 Power and Personality (1948)
 Political Communication: Public Language of Political Elites in India and the US (1969)
# อาเธอร์ เบนท์ลี่ย์
อาเธอร์ เบนท์ลี่ย์ (16 ตุลาคม ค.ศ. 1870 – 21 พฤษภาคม ค.ศ. 1957) เป็นนักรัฐศาสตร์และนักนักปรัชญา ซึ่งทำงานในสาขาญาณวิทยา ตรรกศาสตร์ ภาษาศาสตร์ และมีส่วนร่วมในการพัฒนาระเบียบวิจัยพฤติกรรมศาสตร์ของรัฐศาสตร์ เขาได้รับปริญญาตรีสาขาศิลปศาสตร์ในปี ค.ศ. 1892 และปริญญาเอกในปี ค.ศ. 1895ที่มหาวิทยาลัยจอนส์ฮอปกินส์[1][1][1]www.encyclopedia.com Retrieved 2014-11-13.

 บรรณานุกรม 

 The Condition of the Western Farmer as Illustrated by the Economic History of a Nebraska Township (1893). Baltimore: Johns Hopkins Press.
 The Process of Government: A Study of Social Pressures (1908). Chicago: University of Chicago Press.
 Relativity In Man And Society (1926). New York: G.P. Putnam's Sons.
 Linguistic Analysis of Mathematics (1932). Bloomington, Indiana: The Principia Press.
 Behavior, Knowledge, Fact (1935). Bloomington, Indiana: The Principia Press.
 (with John Dewey) Knowing and the Known (1949). Boston: The Beacon Press.
 Inquiry Into Inquiries: Essays in Social Theory (1954). Boston: The Beacon Press.
# บีป
บีป  หรือฮีปสองแม่  เป็นโครงสร้างข้อมูลซึ่งบัพปกติมีสองบัพแม่ และสองบัพลูก ซึ่งต่างจากฮีปตรงที่สามารถค้นหาแบบซับลีเนียร์ (sublinear) ได้

Beap หรือ heapแบบสองฝ่ายเป็นโครงสร้างข้อมูลที่โหนดมี  two parents (ยกเว้นกรณีที่เป็นคนแรกหรือคนสุดท้ายในระดับ) และ two children   (เว้นแต่จะอยู่ในระดับสุดท้าย) ไม่เหมือนสแต็คบีทจะช่วยให้สามารถค้นหา sublinear ได้  beap ถูกนำโดยเอียนมันโรและเฮนดรา  Suwanda โครงสร้างข้อมูลที่เกี่ยวข้องเป็นฉาก
# รหัสวีฌแนร์
รหัสวีฌแนร์  คือ อัลกอริทึมที่ใช้เข้ารหัสข้อความที่เป็นตัวอักษร ใช้รูปแบบง่ายๆของการทดแทนเป็นตัวเลขใด ๆ เป็นการเลื่อนตำแหน่งอักษรตามสูตรคำนวณที่กำหนดขึ้นมาเรียกว่า rectula tabula, Vigenère square หรือ Vigenère table

ตารางจะประกอบด้วยตัวอักษรที่เขียนออกมา 26 ครั้งในแต่ละแถว โดยแต่ละตัวจะเลื่อนไปทางซ้ายเมื่อเทียบกับตัวอักษรก่อนหน้าไปเรื่อย ๆ เท่าที่เป็นไปได้

 แนวคิด 

ขั้นตอนวิธีของเบล Vigenère Cipher นั้นมีแนวคิดดังนี้

 กำหนดสูตรคำนวณในการเลื่อนตำแหน่งตัวอักษรเป็นตัวเลข กี่ตัวก็ได้
 เลือกคำศัพท์หรือตัวอย่างอักษรที่ต้องการเข้ารหัสคำ
 ทำการ Shift ตัวอักษรไปตามสูตรคำนวณที่กำหนดไว้ ทีละตัวอักษร

การเข้ารหัสลับ 

P คือ plaintext หรือข้อความธรรมดา และ K คือ key จะได้

Ei = (Pi + Ki) mod 26

การถอดรหัส 

Di = (Ei - Ki + 26) mod 26

ตัวอย่าง 

Plaintext :     ATTACKATDAWN

Key :            LEMONLEMONLE

Ciphertext :   LXFOPVEFRNHR
# อิมแพ็คแกรนด์แชมเปียนชิพ
อิมแพ็ค แกรนด์ แชมเปี้ยนชิพ  เป็นเข็มขัดแชมป์เส้นรองของ Impact Wrestling ก่อตั้งขึ้นเมื่อ 2 ตุลาคม ค.ศ. 2016 ในบันทึกเทปรายการศึก Impact Wrestling โดยมาแทนเข็มขัดเส้น TNA King of the Mountain Championship ที่ประกาศรีไทร์โดยประธาน TNA Billy Corgan และได้จัดทัวร์นาเม้นท์ 8 คนเพื่อหาแชมป์คนแรก โดยกำหนดกฎของการชิงแชมป์เส้นนี้ ซึ่งมีความคล้ายกับมวยปล้ำอาชีพในยุโรป ซึ่งการแข่งขันแต่ละครั้งจะประกอบด้วยการจับเวลาสามรอบ โดยมีทีมผู้ตัดสินจะตัดสินผลตามคะแนน ถ้าไม่มีผู้ชนะผ่านการกด หรือ submission ภายในระยะเวลาที่กำหนด

ในรอบทัวร์นาเม้นท์สุดท้าย จักขึ้นในศึก Bound for Glory (2016) ในวันที่ 6 ตุลาคม Aron Rex กลายเป็นแชมป์คนแรก โดยเอาชนะ Eddie Edwards (แทน Drew Galloway ที่ได้รับบาดเจ็บไป)

ทัวร์นาเม้นท์หาแชมป์คนแรก (2016)

 

ประวัติการครองแชมป์
No.นักมวยปล้ำสมัยวันที่ระยะเวลาการครอง (วัน)สถานที่ศึกหมายเหตุ1Aron Rex1Orlando, FloridaBound for GloryDefeated Eddie Edwards in a tournament final by split decision to become the inaugural champion. Edwards was a substitute for Drew Galloway, who was legitimately injured.2Moose1Orlando, FloridaImpact WrestlingAired on tape delay December 1, 2016.3Drew Galloway1Orlando, FloridaImpact WrestlingAired on tape delay January 19, 2017.4Moose2Orlando, FloridaImpact WrestlingWon by split decision.Aired on tape delay March 2, 2017.5Ethan Carter III1Orlando, FloridaImpact!Won by split decision.Aired on tape delay August 3, 2017.6Matt Sydal1Ottawa, Ontario, CanadaImpact!Aired on tape delay January 25, 2018.7Josh Mathews1Orlando, FloridaImpact!Mathews was gifted the title by Sydal after he was revealed as Sydal's "spirit guide".Aired on tape delay March 15, 2018.8Austin Aries1+Orlando, FloridaImpact!Defeated Matt Sydal (defending on Mathews' behalf) in a Winner Take All match, with Aries' Impact World Heavyweight Championship also at stake.Aired on tape delay March 29, 2018.

สถิติในการครองแชมป์
As of  , .
†Indicates the current champion
RankWrestlerNo. ofreignsCombined days1 Moose  2  2642Ethan Carter III  1  1283Austin Aries †  1 +4Matt Sydal  1  645 Aron Rex  1  7 6 Drew Galloway  1  5 7 Josh Mathews  1  1
# เดวิด ทรูแมน
เดวิด ทรูแมน (1 มิถุนายน ค.ศ. 1913 – 28 สิงหาคม ค.ศ. 2003) เป็นนักวิชาการชาวอเมริกัน ทรูแมนเกิดที่รัฐอิลลินอย จบการศึกษาปริญญาเอกที่มหาวิทยาลัยชิคาโก ผลงานที่โดดเด่นเกี่ยวกับรัฐศาสตร์คือ ผลงานทฤษฎีการเมืองพหุนิยม

 ทุนการศึกษา 

 Administrative Decentralization (1940)
 The Governmental Process: Political Interests and Public Opinion. New York: Knopf, 1951
 The Congressional Party (1959)
# มาร์เกริต อลลัน
มาร์เกริต อลลัน (เกิด 30 สิงหาคม ค.ศ. 1909 ที่เซนต์ปีเตอร์สเบิร์ก เสียชีวิต 29 มกราคม ค.ศ. 1994 ที่บาร์กเชอร์ สหราชอาณาจักร)"Marguerite Allan" Google search Retrieved 2-22-2018. เป็นนักแสดงหญิงลูกครึ่งรัสเซียอังกฤษ

 ผลงาน 

 Widecombe Fair (1928)
 Under the Greenwood Tree (1929)
 The Romance of Seville (1929)
 The Plaything (1929)
 Stepping Stones (1931)
 Follow the Lady (1933)
 Matinee Idol (1933)
 Daughters of Today (1933)
 Blossom Time (1934)
 Forbidden Territory (1934)
 Those Were the Days (1934)
 The Big Splash (1935)
 Gay Old Dog (1935)
 Prison Breaker (1936)
 Luck of the Navy (1938)
 Breach of Promise (1942)
# เด็นนิส อเล็กซานเดอร์
เด็นนิส อเล็กซานเดอร์ (เกิด 28 มิถุนายน ค.ศ. 1931) เป็นนักแสดงภาพยนตร์และละครหญิงชาวอังกฤษ 

 ผลงาน 

 ภาพยนตร์ 

 Orders to Kill (1958)
 The Medusa Touch (1978)
 The Sailor's Return (1978)
 Lady Jane (1986)

 ละครโทรทัศน์ 

 Inspector Morse
 Foyle's War
 Fawlty Towers (episode The Anniversary, 1979)
 Midsomer Murders
 Dramarama